Μητροπολίτης Σεβαστείας Σεραφείμ

Ο Μητροπολίτης Σεραφείμ (κατά κόσμον Ανδρέας Γκίνης, Αθήνα, 12 Δεκεμβρίου 1949) είναι Έλληνας θεολόγος και ιεράρχης του Οικουμενικού Πατριαρχείου, ο οποίος διατελεί Μητροπολίτης Σεβαστείας από το 2019.

 Βιογραφικά στοιχεία 
Ο κατά κόσμον Ανδρέας Γκίνης γεννήθηκε στην Αθήνα στις 12 Δεκεμβρίου 1949. Ολοκλήρωσε τις γυμνασιακές σπουδές στο Χαλάνδρι και ακολούθως υπηρέτησε τη στρατιωτική του θητεία.

Σπούδασε τη θεολογία στη Θεολογική Σχολή του Αριστοτελείου Πανεπιστημίου Θεσσαλονίκης και ακολούθως πραγματοποίησε μεταπτυχιακές σπουδές στο ίδιο Πανεπιστήμιο.

Διάκονος χειροτονήθηκε στις 31 Αυγούστου 1975 και πρεσβύτερος στις 28 Δεκεμβρίου 1975 και υπηρέτησε έως και το 1980 στην Ιερά Αρχιεπισκοπή Θυατείρων και Μεγάλης Βρετανίας. Από το 1980, μετατέθηκε στην Ιερά Μητρόπολη Νέας Κρήνης και Καλαμαριάς όπου υπηρέτησε ως ιερατικώς προϊστάμενος του Ιερού Ναού Αγίας Παρασκευής αλλά και ως ωρομίσθιος καθηγητής του Γυμνασίου Νέας Κρήνης. Το 1986, μετατέθηκε μετά από πρόσκληση του Αρχιεπισκόπου Αυστραλίας Στυλιανού στην Ιερά Αρχιεπισκοπή Αυστραλίας, όπου αναλαμβάνει ιερατικώς προϊστάμενος του Ιερού Ναού Αγίου Ευσταθίου Μελβούρνης και ως βοηθός των γραφείων της Αρχιεπισκοπής στην Μελβούρνη. Παράλληλα, υπηρέτησε ως διδάσκαλος νέων ελληνικών και θρησκευτικών στο δίγλωσσο Κολλέγιο Αγίων Αναργύρων στο προάστιο Oakleigh της Μελβούρνης.

Στις 12 Μαρτίου 1991, εξελέγη από την Αγία και Ιερά Σύνοδο του Οικουμενικού Πατριαρχείου, Επίσκοπος Απολλωνιάδος, βοηθός της Ιεράς Αρχιεπισκοπής με έδρα το Σύδνεϋ. Στις 31 Μαρτίου 1991 του ιδίου έτους χειροτονήθηκε στον επισκοπικό βαθμό. Παράλληλα, ανέλαβε καθήκοντα Πρωτοσυγκελλεύοντος της Ιεράς Αρχιεπισκοπής Αυστραλίας.

Στις 3 Οκτωβρίου 2019, εξελέγη από την Αγία και Ιερά Σύνοδο του Οικουμενικού Πατριαρχείου.

 Παραπομπές 

Μητροπολίτης Σεβαστείας Σεραφείμ